**LLU pirmkursnieku galda tenisa turnīra nolikums 2018./2019.studiju gadā**

**Mērķis un uzdevumi.**

1. Veicināt studējošās jaunatnes garīgo un fizisko spēju harmonisku attīstību, ieaudzināt nepieciešamību sevi fiziski pilnveidot.

2. Noskaidrot LLU labāko fakultāti galda tenisā starp pirmkursniekiem vīriešu un sieviešu konkurencē.

3. Apzināt LLU galda tenisa izlašu potenciālos dalībniekus, kuri varēs pārstāvēt savas fakultātes LLU 28. Universiādē, kā arī Latvijas Lauksaimniecības universitāti LASS (Latvijas Augstskolu sporta savienības) 29. Universiādē

**Norises vieta un laiks.**

Sacensības notiks 3. oktobrī, pulcēšanās sāksies 17.30 pulksten LLU Sporta centrā, bet pirmās spēles tiks aizvadītas 18:00.

**Dalībnieki.**

Turnīrā piedalās LLU dienas nodaļas studenti, kuri studijas LLU sākuši 2018. gada rudenī.

**Komandas sastāvs.**

Sacensības notiek vīriešu un sieviešu konkurencē. Katru fakultāti pārstāv 3 vīrieši un 2 sievietes, kas piedalās vienspēļu turnīrā. Kopvērtējuma ieskaitē tiks vērtēti katras fakultātes visi trīs rezultātus uzstādījušie spēlētāji, kas dos priekšrocību tām komandām, kuras uz sacensībām nokomplektēs pilnu sastāvu.

**Papildus informācija.**

Papildus informāciju iespējams saņemt, rakstot elektroniski uz cmateikovics@gmail.com vai LLU Sporta centrā Raiņa ielā 1 (3. stāvā).

**Pieteikšanās.**

Lūgums pieteikumus sūtīt laicīgi elektroniskā veidā uz cmateikovics@gmail.com. Pieteikumā jānorāda fakultātes nosaukums, visu dalībnieku vārdi un uzvārdi, kā arī katra studenta imatrikulācijas numurs.